《独酌谣四首 其一》
南北朝·陈叔宝

独酌谣。独酌且独谣。一酌岂陶暑。二酌断风飙。三酌意不畅。四酌情无聊。

五酌盂易覆。六酌欢欲调。七酌累心去。八酌高志超。

九酌忘物我。十酌忽凌霄。凌霄异羽翼。任致得飘飘。

宁学世人醉。扬波去我遥。尔非浮丘伯。安见王子乔。

作者简介：陈后主陈叔宝（553—604年），字元秀，南朝陈最后一位皇帝。公元582年—589年在位，在位时大建宫室，生活奢侈，不理朝政，日夜与妃嫔、文臣游宴，制作艳词。隋军南下时，自恃长江天险，不以为然。589年（祯明三年），隋军入建康，陈叔宝被俘。后在洛阳城病死，终年52岁，追赠大将军、长城县公，谥曰炀。